1)

Korvataan 1–5 artikla seuraavasti: ”1 artikla 1. Tässä asetuksessa säädetään asetuksella (EY) N:o 774/94 avatun CN-koodeihin 0203 19 13 ja 0203 29 15 kuuluvan tuoreen, jäähdytetyn tai jäädytetyn sianlihan tuontitariffikiintiön soveltamista koskevista yksityiskohtaisista säännöistä. 2. Komission asetuksen (EY) N:o 1291/2000 ja (EY) N:o 1301/2006 (5) säännöksiä sovelletaan, jollei tässä asetuksessa toisin säädetä. 3. Liitteessä I vahvistetaan niiden tuotteiden määrä ja tulli, joihin sovelletaan 1 kohdassa tarkoitettua järjestelmää. 2 artikla Liitteessä I vahvistettu määrä jakautuu tuontitariffikiintiökaudella sovellettaviin osakausiin seuraavasti: — 25 prosenttia 1 päivästä tammikuuta 31 päivään maaliskuuta, — 25 prosenttia 1 päivästä huhtikuuta 30 päivään kesäkuuta, — 25 prosenttia 1 päivästä heinäkuuta 30 päivään syyskuuta, — 25 prosenttia 1 päivästä lokakuuta 31 päivään joulukuuta. 3 artikla 1. Loppukuluttajalle tuotteitaan myyvät vähittäiskaupat ja ravintolat eivät voi hyötyä tämän asetuksen 1 artiklan 1 kohdassa tarkoitetusta tariffikiintiöstä eivätkä hakea tuontitodistuksia tähän tarkoitukseen, rajoittamatta asetuksen (EY) N:o 1301/2006 5 artiklan soveltamista. 2. Todistushakemuksessa on mainittava järjestysnumero, ja tuontihakemus voi koskea tuotteita, jotka kuuluvat kahteen eri yhdistetyn nimikkeistön koodiin (CN) ja ovat peräisin samasta maasta; tällöin kaikki CN-koodit on merkittävä 16 kohtaan ja niiden kuvaukset 15 kohtaan. Todistushakemuksen on koskettava vähintään 20:tä tonnia ja enintään 20:tä prosenttia tuontitariffikiintiöosakaudella käytettävissä olevasta määrästä. 3. Todistushakemuksen ja todistuksen 8 kohdassa on oltava maininta alkuperämaasta. 4. Todistushakemuksen ja todistuksen 20 kohdassa on oltava jokin liitteessä II olevassa A osassa luetelluista maininnoista. 5. Todistuksen 24 kohdassa on oltava jokin liitteessä II olevassa B osassa luetelluista maininnoista. 4 artikla 1. Todistushakemus on jätettävä kutakin 2 artiklassa tarkoitettua osakautta edeltävän kuukauden ensimmäisten seitsemän päivän aikana. Vuoden 2007 tammikuun 1 päivän ja maaliskuun 31 päivän välistä osakautta koskevat todistushakemukset on kuitenkin jätettävä tammikuun 2007 ensimmäisten viidentoista päivän aikana. 2. Poiketen siitä, mitä asetuksen (EY) N:o 1301/2006 6 artiklan 1 kohdassa säädetään, jokainen hakija voi esittää useita tuontitodistushakemuksia liitteessä I tarkoitetuista tuotteista, jos tuotteet ovat peräisin eri maista. Hakemukset, joista kukin koskee yhtä alkuperämaata, on jätettävä samanaikaisesti jäsenvaltion toimivaltaiselle viranomaiselle. Ne katsotaan 3 artiklan 2 kohdassa tarkoitettua enimmäismäärää sovellettaessa yhdeksi hakemukseksi. 3. Jäsenvaltioiden on ilmoitettava komissiolle viimeistään kolmantena työpäivänä hakemusten jättämisen määräajan päättymisestä hakemuksen kohteena oleva kokonaismäärä kilogrammoina ilmaistuna. 4. Todistukset myönnetään mahdollisimman pian komission tehtyä päätöksensä. 5. Jäsenvaltioiden on ilmoitettava komissiolle kutakin vuosittaista kautta seuraavan neljännen kuukauden loppuun mennessä tämän asetuksen mukaisesti tosiasiallisesti asianomaisella kaudella vapaaseen liikkeeseen luovutetut määrät kilogrammoina ilmaistuina ja alkuperän mukaan eriteltyinä. 5 artikla 1. Tuontitodistukset ovat voimassa 150 päivää niiden tosiasiallisesta myöntämispäivästä alkaen asetuksen (EY) N:o 1291/2000 23 artiklan 2 kohdan mukaisesti. 2. Todistuksesta johtuvia oikeuksia saa siirtää vain sellaisille vastaanottajille, jotka täyttävät asetuksen (EY) N:o 1301/2006 5 artiklassa ja tämän asetuksen 3 artiklan 1 kohdassa määritellyt edellytykset, rajoittamatta asetuksen (EY) N:o 1291/2000 9 artiklan 1 kohdan soveltamista.